b'\n_START_ARTICLE_\nB\xc3\xb8nsnes\n_START_SECTION_\nB\xc3\xb8nsnesg\xc3\xa5rdene\n_START_PARAGRAPH_\nDet finnes ogs\xc3\xa5 en g\xc3\xa5rd med navnet B\xc3\xb8nsnes, f\xc3\xb8rste gang nevnt i et diplom fra 1457. G\xc3\xa5rden ser ut til \xc3\xa5 v\xc3\xa6re delt alt p\xc3\xa5 den tiden, da den nevnes som Nordre B\xc3\xb8nsnes (ogs\xc3\xa5 kjent som Lille B\xc3\xb8nsnes). En annen er \xc3\x98stre B\xc3\xb8nsnes (ogs\xc3\xa5 kjent som Store B\xc3\xb8nsnes). Man har antatt at kirken og stedet er oppkalt etter den gamle storg\xc3\xa5rden, som trolig er en urg\xc3\xa5rd.\n_START_SECTION_\nOlav den hellige\n_START_PARAGRAPH_\nKong Olav II Haraldsson, som falt i slaget p\xc3\xa5 Stiklestad i 1030, vokste etter tradisjonen opp hos sin stefar Sigurd Syr p\xc3\xa5 B\xc3\xb8nsnes. Han ble helgenk\xc3\xa5ret i Nidaros i 1031. St. Olavs skrin i Nidarosdomen var et viktig nordisk valfartssted i n\xc3\xa6r fem hundre \xc3\xa5r fram til reformasjonen i 1537.'